10 ຄົນ ເສຍຊີວິດ ຍ້ອນຕຶກຫໍພັກ ພັງລົງມາ ຢູ່ ອິນເດຍ (ສະໄລດ໌)
ເຫດຕຶກອາຄານ ທີ່ພັງລົງມາ ໃນເຂດຊານເມືອງ ຂອງນະຄອນມຸມໄບ ນອກຈາກພວກເສຍຊີວິດແລ້ວ ຍັງເຮັດໃຫ້ມີຜູ້ບາດເຈັບອີກ 9 ຄົນ.
ຕຶກຫໍພັກຫຼັງນຶ່ງ ໃນເຂດຊານເມືອງ ຂອງນະຄອນຫຼວງທາງດ້ານ ການເງິນອິນເດຍ ໄດ້ພັງລົງ ເຮັດໃຫ້ມີຜູ້ເສຍຊີວິດ 10 ຄົນຮວມ ທັງເດັກນ້ອຍ 5 ຄົນແລະອີກ 9 ຄົນໄດ້ຮັບບາດເຈັບ ເຈົ້າໜ້າທີ່ ເວົ້າວ່າ ຕຶກຫໍພັກ 3 ຊັ້ນ ທີ່ຕັ້ງຢູ່ໃນເຂດ Thane ຊຶ່ງ ເປັນເຂດຊານເມືອງຂອງນະຄອນມຸມໄບໄດ້ພັງລົງໃນຕອນເຊົ້າ ຂອງວັນສຸກມື້ນີ້ໃນຂະນະທີ່ພວກພັກອາໄສຢູ່ໃນຕຶກອາຄານດັ່ງ ກ່າວພວມພາກັນຫຼັບນອນຢູ່ ຕຳຫຼວດກ່າວວ່າ ພວກກູ້ໄພສຸກເສີນໄດ້ຊ່ອຍ 20 ຄົນອອກມາ ຈາກຊາກຫັກພັງ ແລະຍັງສືບຕໍ່ດຳເນີນຄວາມພະຍາຍາມເພື່ອຊອກຄົ້ນຫາພວກທີ່ລອດ ຊີວິດມາໄດ້ ສາເຫດທີ່ພາໃຫ້ຕຶກອາຄານຫຼັງນີ້ ພັງລົງມາ ພວມຢູ່ໃນລະຫວ່າງ ການສືບ ສວນ ຕຶກອາຄານພັງ ແມ່ນຖືກເປັນເລື່ອງທຳມະດາຢູ່ໃນອິນເດຍ ຍ້ອນພວກກໍ່ສ້າງມັກຈະໃຊ້ ວັດຖຸທີ່ບໍ່ໄດ້ມາດຕະຖານແລະໂຄງສ້າງຂອງຕຶກອາຄານຫຼາຍໆຊັ້ນກໍມັກຈະສ້າງເຕີມຕໍ່ ໂດຍບໍ່ໄດ້ຮັບການດູແລຄວບຄຸມຢ່າງພຽງພໍ ເມື່ອເກືອບສອງອາທິດຜ່ານມານີ້ ກໍມີ 10 ຄົນເສຍຊີວິດ ເວລາຕຶກອາຄານ ອີກຫຼັງນຶ່ງ ໄດ້ພັງລົງ ທີ່ນະຄອນມຸມໄບ ໃນເດືອນເມສາປີນີ້ ກໍມີ 74 ຄົນເສຍຊີວິດ ໃນເຫດຕຶກພັງທີ່ຮ້າຍແຮງສຸດຄັ້ງນຶ່ງໃນປະ ຫວັດສາດຂອງອິນເດຍ ເວລາຕຶກອາຄານທີ່ກໍ່ສ້າງຂຶ້ນມາຢ່າງຜິດກົດໝາຍຫຼັງນຶ່ງ ໄດ້ ພັງລົງມາ